РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  40

от заседание на Комисия ”Професионална квалификация, информационни технологии и статистика” на ВСС,
проведено на 04.11.2014 г.

Днес, 04.11.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗАМ.-ПРЕДСЕДАТЕЛ:     Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова
		Михаил Кожарев - отсъства

На заседанието присъства експертният сътрудник към комисията: Светослав Неделчев – началник отдел "ИОВСС" - дирекция „ИТСС”.

1.ОТНОСНО: Писмо от Министерство на правосъдието, с приложен Проект на Решение на Министерски съвет относно Пътна карта за изпълнение на стратегия за въвеждане на електронно управление и електронно правосъдие в сектор „Правосъдие” 2014-2020 г. и Доклад от Христо Иванов – Заместник Министър-председател и Министър на правосъдието относно Проект на Пътна карта.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

	1.1. СЪГЛАСУВА Проект на Решение на Министерски съвет относно Пътна карта за изпълнение на стратегия за въвеждане на електронно управление и електронно правосъдие в сектор „Правосъдие” 2014-2020 г.

2.ОТНОСНО: Писмо от Министерство на правосъдието за определяне на представители на Висшия съдебен съвет за участие в работна група за обсъждане и анализиране на възникващи в практиката проблеми относно подаваните сигнали за поставени взривни устройства в съдебните сгради и евентуална необходимост от нормативни промени в действащата уредба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1.ОПРЕДЕЛЯ Елка Атанасова – член на ВСС, за участие в работна група за обсъждане и анализиране на възникващи в практиката проблеми относно подаваните сигнали за поставени взривни устройства в съдебните сгради и евентуална необходимост от нормативни промени в действащата уредба.
2.2. Да се потвърди участието на Елка Атанасова – член на ВСС в работната група, на посочения в писмото електронен адрес.

3.ОТНОСНО: Писмо от Красимир Гаджоков със запитване защо Интернет-сайтовете на окръжни и районни съдилища са недостъпни от чужбина.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. ВЪЗЛАГА на експертите от дирекция „ИТСС” да изготвят и изпратят отговор по имейла на Красимир Гаджоков.

4.ОТНОСНО: Писмо от адвокат Деяна Тодорова относно проблем при достъп до Централен уеб базиран интерфейс за публикуване на съдебните актове (ЦУБИПСА).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. На 28.10.2014 г. е разговаряно с адвокат Деяна Тодорова и е даден отговор на запитването й. 
4.2. Приема за сведение писмото от адвокат Деяна Тодорова.

5.ОТНОСНО: Уведомление от Павел Доков за смяна на IP-адреси.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Нужните промени са направени от експертите на от от дирекция „ИТСС”, като за това са уведомени всички съдилища в страната.
5.2. Приема за сведение уведомлението от Павел Доков за смяна на IP-адреси.

6.ОТНОСНО: Доклад от Галина Карагьозова – член на ВСС и ръководител на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм относно изграждане на онлайн-форум за обмен на информация в областта на защитата на човешките права и функционирането на Европейския съд по правата на човека.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. ОДОБРЯВА сключването на договори с инж. Светослав Неделчев –  началник отдел "ИОВСС" и инж. Мирослава Чирпъкова – началник отдел "ИООСВ" - дирекция „ИТСС” при АВСС  за изграждане на онлайн-форум за обмен на информация в областта на защитата на човешките права и функционирането на Европейския съд по правата на човека.

6.2. ИЗПРАЩА решението на комисията на Галина Карагьозова – член на ВСС и ръководител на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм.

7.ОТНОСНО: Искане от председателя на Районен съд гр. Ивайловград за закупуване на нова техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. ОТЛАГА вземането на решение по искането от председателя на Районен съд гр. Ивайловград, до окомплектоване с оферти, съобразени с утвърдените лимити по протокол № 18/29.04.2014 г., т. 14. на комисия ПКИТС.
7.2. Да се уведоми председателя на Районен съд Ивайловград да преведе искането в съответствие с утвърдените лимити и правила – писмо изх. № 91-10-141/30.10.2014

8.ОТНОСНО: Искане от председателя на Окръжен съд гр. Варна за осигуряване на средства за закупуване на нова компютърна техника за шест новоназначени съдии.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Целесъобразно е закупуването на 6 броя компютри, 6 броя монитори, 3 броя принтери (многофункционално устройство), 1 брой комутатор 24-портов и 7 броя UPS от Окръжен съд гр. Варна. /съгласно утвърдените лимити по протокол № 18/29.04.2014 г., т. 14. на комисия ПКИТС/.
8.2. Да се уведоми председателя на ОС Варна за това, че трябва да предостави оферти за 2 броя принтери (МФУ) от среден клас до определения лимит за тях и за нецелесъобразността на искането му за 1 брой защитна стена с оглед на острия недостиг на средства.

8.2. Изпраща искането от председателя на Окръжен съд гр. Варна и доклада на Дирекция „ИТСС“ на комисия „Бюджет и финанси” на ВСС, по компетентност.

 9.ОТНОСНО: Искане от председателя на Окръжен съд гр. Пловдив за закупуване на 2 броя скенери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. ОТЛАГА вземането на решение по искането от председателя на Окръжен съд гр. Пловдив, до окомплектоване с оферти, съобразени с утвърдените лимити по протокол № 18/29.04.2014 г., т. 14. на комисия ПКИТС.

10.ОТНОСНО: Искане от председателя на Окръжен съд гр. Пловдив за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Целесъобразно е закупуването на 15 броя компютри х 525.60 лв. с ДДС, 15 броя монитори х 176.06 лв. с ДДС, 4 броя принтери х 311.20 лв. с ДДС, за Окръжен съд гр. Пловдив.
10.2. Изпраща искането от председателя на Окръжен съд гр. Пловдив на комисия „Бюджет и финанси” на ВСС, по компетентност.

11.ОТНОСНО: Искане от председателя на Районен съд гр. Димитровград за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Целесъобразно е закупуването на 2 броя компютърни конфигурации х 777.50 лв., 1 брой компютър – 573.00 лв., 2 броя принтери х 455.00 лв., батерии за 6 броя персонални UPS на стойност 300.00 лв., за ремонт на озвучителна система – 200.00 лв., 1 брой баркод-четец – 130.00 лв.
11.2. Изпраща искането от председателя на Районен съд гр. Димитровград на комисия „Бюджет и финанси” на ВСС, по компетентност.

12.ОТНОСНО: Искане от председателя на Районен съд гр. Девня за закупуване на мултифункционално устройство.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Целесъобразно е закупуването на 1 брой многофункционално устройство на стойност 257.40 лв. с ДДС, за Районен съд гр. Девня.
12.2. Изпраща искането от председателя на Районен съд гр. Девня на комисия „Бюджет и финанси” на ВСС, по компетентност.

13.ОТНОСНО: Искане от председателя на Районен съд гр. Кюстендил за осигуряване на средства за подмяна на два SAS диска, участващи в RAID масивите.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Искането от председателя на Районен съд гр. Кюстендил за осигуряване на средства за подмяна на два SAS диска в размер на 1 272.09 лв., е основателно.
13.2. Изпраща искането от председателя на Районен съд гр. Кюстендил на комисия „Бюджет и финанси” на ВСС, по компетентност.

14.ОТНОСНО: Искане от председателя на Районен съд гр. Крумовград за осигуряване на средства за подмяна на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. ОТЛАГА вземането на решение по искането от председателя на Районен съд гр. Крумовград.
Искането за закупуване на компютърна техника, да отговаря на Правилата относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт, приети по протокол № 23/05.06.2014 г., т. 53, на ВСС, и съобразено с утвърдените лимити по протокол № 18/29.04.2014 г., т. 14. на комисия ПКИТС.

15.ОТНОСНО: Писмо от „АПИС ЕВРОПА” АД относно възникнал проблем с автоматично изтегляне от страна на фирмата на съдебни актове от  Централния уеб базиран интерфейс за публикуване на съдебни актове.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

15.1. ВЪЗЛАГА на фирмата, поддържаща разработения Централния уеб базиран интерфейс за публикуване на съдебни актове да направи техническа защита като въведе цифров код срещу Автоматичното изтегляне през Интернет на съдържащите се съдебни актове.

16.ОТНОСНО: Писмо от Министерство на правосъдието относно доработване на информационните системи за управление на съдебните дела в окръжните съдилища във връзка с разработката на нова административна информационна система на ЦРЮРЛЦ на Министерство на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Да се уточни с писмо до Главния секретар на Министерство на правосъдието информацията за параметрите и целите на проекта.
16.2. Да се проведе среща в 10-дневен срок, с членове на КПКИТС, представители на дирекция „ИТСС” при АВСС, системни администратори от окръжните съдилища, представители на фирмите разработчици на деловодните системи на съдилищата и представители на Министерство на правосъдието за получаване на информация какви са исканите промени, параметрите им, промяна в начина на работа и др.
16.3. Доклад с разширената информация и за резултатите от тези срещи да се внесе на заседание на ВСС с алтернативи за решение.

ПРЕДСЕДАТЕЛ
НА КОМИСИЯТА: 
РУМЕН ГЕОРГИЕВ

Началник Отдел "ИОВСС" - 
дирекция „ИТСС” АВСС:
	Светослав Неделчев ...............

Сътрудник на комисия:
Светла Кирилова........................